b'\n_START_ARTICLE_\nErling Neby\n_START_SECTION_\nKunstsamler\n_START_PARAGRAPH_\nNeby har en av Norges st\xc3\xb8rste private kunstsamlinger, hovedsakelig fokusert p\xc3\xa5 konkret kunst som kjennetegnes av enkle, abstrakte, visuelle former. Samlingen er bygget opp gjennom f\xc3\xb8rti \xc3\xa5r, og inneholder blant annet verk av Jean Dewasne, Bj\xc3\xb8rn Ransve, Victor Vasarely og Olle B\xc3\xa6rtling og yngre nordiske kunstnere. Erling Neby fikk sin samling utstilt hos Henie Onstad Kunstsenter 19. mai til 11. september 2011. Erling Nebys samling ble ogs\xc3\xa5 presentert i en omfattende publikasjon utgitt av Henie Onstad Kunstsenter.'